Kehoitus tupakkaa polttamaan
Piippu tekee poika-nulkin,
 räkä-nenän, rääme-silmän,
 mieletäkin mieheväksi,
 paisuttaapi parrattoman,
 tunnottoman, taidottoman
 korkealle kunniassa,
 koska sauvu sinertävä
 kuivat posket pullistaapi,
 pöllyääpi puhaldaissa
 ulos suusta, sieramista.
 Kanna, poika, pienyydestä
 piippu-nysi nyrkkisessäs
 kotona ja kylässäkin.
 Vietä aika veitsenkanssa
 leikatessas lautasella
 lehti-vihkoja leveitä.
 Anna nenäs alttarina
 olla aina sauvun alla,
 ehk’ ei mieldä miehen päähän
 eikä tukka-takkuroihin
 tule turhasta tomusta,
 nouse öljystä älyä;
 mutta mies on merkillinen,
 aina muita muhkeambi,
 joka silmäns sauvuttaapi,
 joka nokeepi nenänsä;
 kaunis myös on katseldava,
 kuinga kallis omaisuudes
 sauvuna nyt sakeana
 kymmenessä kiekurassa
 kohden pilviä katoopi.

Lähde: Sanan Saattaja Wiipurista 15.2.1834.

Jaakko Juteini
Runot
Sanan Saattaja Viipurista
1834